III 
Dum vero toto animo monographiam Generis pulcher¬ 
rimi, quantum in me fuit maxime absolutam, reddere me 
accingerem, prodiit Pteridographia Presliana, ingenti laboris 
& summi pretii opus. Quod quidem quum in omnium sit 
manibus , quum que in eo & de structura & affinitate ha¬ 
rum plantaram in genere abundanter agitur supervacaneum 
duxi antea venditata hic recapitulare, & loco Monographim 
completae opus nostrum ad Revisionem quandam specierum 
esse coercendum credidi. 
Ex quo incepi Filices peculiari amplecti studio, distri¬ 
butionem venarum esse in his plantis summi momenti facile 
intellexi, unde tramitem a Gaudichaudio inchoatum strenue 
prosequens, <§C diagnosibus characteres ex venarum structu- 
tura desumtos introduxi & sectiones iis ducentibus condidi, 
quae naturae certo magis congruae erunt, quam quae antea 
forma . & decompositione frondis fundarunt antecessores. Cu¬ 
jus quidem de vi & momento venarum judiici, si m Pteri- 
dographiae illustri auctore vindicem laetus agnovi, illum ta¬ 
men longius quam fas fuit^ hoc respectu processisse ingenue 
confitendum credidi. Ex una enim facile altera oritur ve¬ 
narum configuratio, ita ut per seriem specierum maxime af¬ 
finium, a simplicissima ad compositam structuram saepe pro- 
grediant venae, unde species saepe maxime affines in diversa 
genera divellerentur. Ut unico inter innumera exempla me 
contingam, genus afferam, quod Campteriam -nuncupavit 
Cei. Presl. A Pieride Presl hoc tantum differt venis basa¬ 
libus arcuatis. Quo vero modo haecce oritur structura evi¬ 
dentissime in nostra Pt. nemorali apparet; in hac enim spe¬ 
cie sunt rami inferiores venarum basalium nunc omnino dis¬ 
creti nunc approximati & paralleli, nunc sese invicem levi¬ 
ter tangentes, vel denique in unam arcuatam omnino coale¬ 
scentes obveniunt. Vix itaque specie Pt. nemoralem a Pt. 
biaurita distinguere potui; multo minus eas in diversa ge¬ 
nera , ut voluit Celeb. Presl., disponere voluerim. Ubi ita- 
